OpenLLM-France/wikimedia huggingface dataset:
# Rollinsford (New Hampshire)

Rollinsford Ameriketako Estatu Batuetako inkorporatutako herri bat da. Strafford konderrian dago, New Hampshire estatuan. 2.597 biztanle ditu, 7,5 kilometro koadroko azaleran banatuta.

## Ikus, gainera

* Strafford konderrian

## Kanpo estekak

* Datuak: Q2416729
* Multimedia: Rollinsford, New Hampshire / Q2416729
# Rolls-Royce

Rolls-Royce, ofizialki Rolls-Royce Motor Cars Limited Erresuma Batuko automobilgintza eta aeronautika enpresa bat da. 1906an Henry Royce ingeniariak eta Charles Stewart Rolls enpresaburuak sortu zuten. Gaur egun , bere egoitza Ingalaterrako Chichester hiriako Goodwood lantegian du, Mendebaldeko Sussex konderrian. "Rolls", "Roller" edo "R Bikoitza" ezizenak ere jasotzen ditu.
Mundu osoan ezagun egin duen enpresaren ikurra estasiaren espiritua delakoa da, bere autoek aurrealdean daramaten eskultura txikia.

## Sailak

Enpresa hiru sailetan banatua dago:
* Rolls-Royce Motor Cars,zirurrenik enpresaren sailak ospetsuena da, luxuzko autoen ekoizlea, gaur egun BMW alemaniar automobilgintza enpresaren jabetzakoa
* Rolls-Royce plc, ekonomikoki sail garrantzitsuena, turbinak ekoizten espezializatutako ingeles ingeniaritza saila da, bereziki hegazkinentzat, baina bere katalogora itsas sorgailu eta energia sistemak ere gehitu ditu, bai behar zibil nahiz militarrentzat.
* Bentley, jatorrizko Rolls-Royce enpresaren jarraipena da, 1998tik Volkswagen AG alemaniar taldearen jabetzakoa da.

## Kanpo estekak

* Webgunea (Ingelesez)
* Datuak: Q234803
* Multimedia: Rolls-Royce Motor Cars / Q234803
# Rollshausen

Rollshausen Alemaniako udalerria da. Saxonia Beherea estatuan kokatuta dago, [] barrutian. 2014an biztanle zituen kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554033
* Multimedia: Rollshausen / Q554033
# Rollán

Rollán Salamancako udalerria da.
2009ko urtarrilaren 1eko erroldaren arabera 484 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q612729
* Multimedia: Rollán / Q612729
# Rosa Fernández Rubio

Rosa Fernández Rubio (Cangas del Narcea, 1960ko otsailaren 20a -), alpinista asturiarra da.
Espainiako lehen emakumea izan da munduko kontinente bakoitzeko zazpi tontorrik altuenak (The Seven Summits) igotzen: Everest (8.850 m, Asia), Aconcagua (6.959 m, Hego Amerika), McKinley mendia (6.194 m, Ipar Amerika), Kilimanjaro (5.895 m, Afrika), Elbrus (5.642 m, Europa), Puncak Jaya (4.884 m, Ozeania) eta Vinson (4.897 m, Antartika).

## Kanpo estekak

* (Gaztelaniaz) Rosa Fernadezi buruzko artikulua "Desnivel"en webgunean
* (Ingelesez) The Seven Summits
* Datuak: Q12266676
# Rosa Fresno

Rosa Fresno Asensio (1963ko martxoaren 15a) arabar politikaria da. Haur hezkuntza ikasi zuen. X. legegintzaldiko PSE-EEko eusko legebiltzarkidea izan zen.
# Rosa Elizburu

Rosa Maria Elizburu Oianguren (Arrasate, Gipuzkoa, 1958ko apirilaren 5a) ezker abertzaleko politikaria da, Atxondoko emakumezko lehen alkatea izan dena. Politikari izateaz gain, irakasle, zuzendari eta pedagogia arduraduna ere izan da.
Gaur egun Kolonbiako Nasa indigena komunitatearekin lanean dihardu.

## Biografia

Lehen ikasketak Angiozarko herri-eskolan egin zituen, eta oinarrizko batxilerrekoak, berriz, Bergarako Mariaren Lagundian ikastetxean eta Bergarako institutuan. Magisteritza ikasketak Eskoriatzako Fakultatean burutu zituen.

### Ibilbide profesionala

Irakaslea izanik, Haur Hezkuntzako zikloan 27 urte egin ditu lanean Eskoriatzako Arizmendi-Jose Arana ikastolan. Tarte horretan Ikastolen Elkarteak Haur Hezkuntzako Hezkuntza Proiektua garatzeko 6 urtez liberatu zuen. Durangoko Ibaizabal Ikastolan Lanbide Heziketako Haur Hezkuntzako Goi Zikloaren diseinua egiteaz gain, bertoko ikasketaburua eta irakaslea izan da erretiroa hartu arte (2007-2020). Guztira 41 urtetan aritu da ikastolen munduan.

### Hizkuntza lankidetza

Lankidetzan ere aritu da 2013. urtetik aurrera Garabide Elkartearen eskutik Kolonbiako Kauka Departamentuko Çxab Wala Kiwe-Asociación de Cabildos Indígenas del Norte eta Toribio udalerriko Sek Sxab- Plan de Vida Proyecto Nasa erakunde indigenekin, batez ere Haur Hezkuntza eta Lehen Hezkuntzako irakasleak trebatzen. Sek Sxab-ek eskatuta, 2021etik aurrera hamaika laguneko talde bat prestatzen ari da jatorrizko hizkuntzan murgilketa eredua abian jar dezaten, eta horretarako Lehen Hezkuntzako metodologia eta baliabide didaktikoak sortu ditzaten.

### Politikari ibilbidea

2011ko maiatzaren 2ko hauteskundeen emaitzen ondorioz, Bildu koalizioaren izenean hautatu zuten alkate.
2015eko maiatzaren 24ko hauteskundeetako emaitzen ondorioz David Cobos Sarraoa (EH Bildu) izan zen Atxondoko alkatea, Rosa Maria Elizburu Oiangurenen (Bildu) ondotik. Cobosek alkatetza lortu zuen bere taldearen baiezko botoei esker, gehiengo osoaz.
Apurka - apurka udalak aurretik zuen zorra kitatzea lortu zuten legealdiko lau urteetan.

## Ohoreak

* 2016 Ibilaldian omenaldia jaso zuen Rosi Oleaga lankidearekin batera egindako ibilbide oparoagatik.

## Erreferentziak

* ↑ SLU, Herritar Berri. (2022-03-31). «Nasak, Kitxuak eta euskaldunak, minez eta itxaropenez, elkarri begira» GAUR8 (Noiz kontsultatua: 2022-11-23).
* ↑ (Gaztelaniaz) «Rosa Elizburu se ocupará del Consistorio de Atxondo a media jornada» El Correo 2012-07-17 (Noiz kontsultatua: 2022-11-23).
* ↑ «Zorra kitatuta, inbertsioak egiteko aukera dago Atxondoko udaleko aurrekontuan - Atxondo» Anboto.org (Noiz kontsultatua: 2020-03-05).

## Kanpo estekak

* Rosa Elizburu Anboto aldizkariko artikuluetan (>20)
* Datuak: Q14131842
# Rosa García-Malea López

Rosa María García-Malea López (Almeria,1981) Espainiako armadako lehen emakume ehiza-pilotua izan zen eta Arrano Patruilaren kidea.

## Bizitza

Arkitektura Teknikoa, Hizkuntzak eta Kimika Zientziak ikasi zituen Granadan. Armadako Kidego Orokorreko Ofizialen Goi Mailako Eskalaren oposizioak egin zituen, eta 21 urterekin gainditu egin zituen probak. San Javierko (Murtzia) Airearen Akademia Nagusian sartu zen. 2004ko apirilean Colorado Springs aireko basean (AEB) egon zen komisionatu. 25 urte zituela, ehiza- eta eraso-ikastaro bat egin zuen Talavera la Realeko (Badajoz) aire-basean, eta F5 bat pilotatu zuen Espainiako armadako lehen ehiza-pilotua izan zen.
2007an, Zaragozako aire baseko 15. hegalean, beste mugarri bat lortu zuen: F18 bat hegan egin zuen Espainiako lehen emakumea izatea. Nazioarteko misioetan parte hartu du, hala nola Red Flag Las Vegas (Kalifornia, AEB) eta Libiako gerran, domina bat jaso zuela. Gainera, kualifikazio handiena lortu zuen NATOren Lidergoko Programa Taktikoan.
2012an San Javierko Airearen Akademia Orokorrean Hegaldi-hezitzaile hasi zen. 36 urte zituela, Patrulla Águilako pilotua izan zen, eta 2017az geroztik komandante-kargua du.
"Aitonari ez zion batere graziarik egiten biloba armadan egoteak. Espainiar askori bezala gertatzen zitzaion, gure historiako garai berriagoari lotzen baitzion......

## Sariak eta aintzatespenak

* Libiako gerran parte hartzeagatik domina.
* Madrilgo Erkidegoko izarra.
* Almeriako jaietako pregoilaria, 2018an.
* Andaluziako Domina, 2018.

## Erreferentziak

* 1 2 3 4 La piloto almeriense Rosa María García-Malea, Medalla de Andalucía. .
* ↑ ««No tengo problemas éticos para entrar en combate», afirma la primera piloto de F18» La Verdad 2007-07-05.
* ↑ Montero, Mai. (2017-04-07). Rosa García-Malea se lanza a las acrobacias. ISSN 1134-6582..
* ↑ [https://www.defensa.gob.es/Galerias/gabinete/red/2018/red-353-30-axos-Mujer-Fas.pdf Integración en IGUALDAD.. ].
* ↑ COPE.ES. (2018-09-20). «Así es la primera mujer española en volar un F5 un F18 y en la Patrulla Águila» COPE.
* ↑ «Rosa María García-Malea López» historiamujeres.es.
* ↑ «Rosa García-Malea: "Compañerismo es poner tu vida en las manos de otro"» Expansión.com 2017-10-12.
* ↑ «La piloto Rosa María García-Malea dibujó en el aire el pregón de la Feria de Almería» ALMERÍA HOY.
* ↑ «Rosa María García-Malea: "Me ha costado llegar a ser piloto lo mismo que a mis compañeros"» www.lavozdealmeria.com.
* ↑ Rosa García Malea, Medalla de Andalucía. .

## Kanpo estekak

* Datuak: Q54861142
# Rosa Garcia (kazetaria)

Rosa Garcia dos Santos (1973ko irailaren 8a) timortar kazetaria da, gaur egun Timor Post aldizkariaren editore nagusia dena.

## Bizitza

1993an hasi zen kazetari lanetan Suara Timor Timur egunkarian (gaur egun Suara Timor Lorosae). Kyodo Newsen, Reutersen eta BBCn ere lan egin du. Ikasle zela, Ekialdeko Timorren independentziaren aldeko aktibista zen jada. 1999ko independentzia erreferendumean, Contras Timor-Timur gobernuz kanpoko erakundean lan egin zuen. Erakunde hori Isabel da Costa Ferreirak sortu zuen 1998an, Indonesiaren inbasioan desagertutako timortarrak bilatzeko asmoarekin. Garai hartan haurdun zegoen Garciari telefonoz mehatxatu zioten lanean ari zela. Timortarrek independentziaren alde bozkatu zutenean, Garciak ihes egin zuen Jakartara. Ekialdeko Timorreko Nazioarteko Indarrak (INTERFET) bakea berreskuratu eta Ekialdeko Timor Nazio Batuen Erakundearen administraziopean jarri eta egun bat geroago, Garcia Ekialdeko Timorrera itzuli zen.
Timor Post egunkariaren hamalau sortzaileetako bat izan zen 1999-2000. urteetan, eta egunkariaren jabeetako bat ere bada. 2006ko Ekialdeko Timorko krisian, egunkariak aldi baterako jarduerak utzi zituen, bi langilek eraso larriak jasan ostean. Garciak, bere bigarren haurra izan berri zuenak, denbora batez Australian Broadcasting Corporationen lan egin zuen.

## Erreferentziak

* ↑ (Tetumez) Marques, Osoria. «Rubrika profile iha Timor Post fó importánsia ba feto» Tatoli 2021-03-06 (Noiz kontsultatua: 2024-04-18).
* ↑ (Ingelesez) Mendel, Toby. (2011). «Assessment of media development in Timor-Leste based on UNESCO's media development indicators» UNESCO (Noiz kontsultatua: 2024-04-18).
* ↑ (Ingelesez) Parlina, Ina. «In Timor Leste, young journalists seek to boost professionalism» The Jakarta Post 2013-09-16 (Noiz kontsultatua: 2024-04-18).
* ↑ (Ingelesez) «Lusa - Business News - East Timor: Veteran journalists call on new generation to work for development» Alliance of Mediterranean News Agencies 2019-08-23 (Noiz kontsultatua: 2024-04-18).
* ↑ (Tetumez) «Prezidente foun hosi parlamentu Timór promete atu halo esforsu hodi aselera ho prosesu lejislativa» Sapo Notícas 2016-05-05 jatorrizkotik artxibatua (artxibatze data: 2016-05-05) (Noiz kontsultatua: 2024-04-18).
* ↑ (Ingelesez) «Breaking the News is a cautionary tale about journalism in an age of spin and spectacle» Breaking the News (Noiz kontsultatua: 2024-04-18).

## Kanpo estekak

* Datuak: Q105953468
# Rosa Durán

Rosa Durán, jaiotzaz Rosa López Caballero(Jerez de la Frontera, Cádiz, 1922 – Madril, 1999) cadiztar flamenko-dantzaria izan zen. Parisko Nazioen Antzokiaren saria eta Flamenkologiako Katedraren Dantza Sari Nazionala (1965) jaso zituen.

## Lan ibilbidea

Madrilgo Zambra oholtzaren irudia, ia 22 urtez. Koadroko neska gisa sartu zen, eta lehen dantzari eta izar absolutu izatera iritsi zen. Jerezko Isabelitaren eta José Durán Mediavilla el Tordo flamenko-kantariaren adopziozko alabatzat hartzen zen, eta harekin ezkondu zen Isabelitaren alargun izan zenean.
1958an Bruselako Erakusketa Unibertsalean dantzatu zuen eta 1962an Parisko Coliseo Sarah Bernhardt-en, non Nazioen Antzokiko Dantzaren Nazioarteko Saria lortu baitzuen; 1964an New Yorkeko Mundu Ferian ere parte hartu zuen. Los Tarantos obra interpretatu zuen TVErako.

### Heriotza

1999an hil zen, eta jaioterrian lurperatuta dago. Andaluziako Flamenko Zentroak bere jantziak, argazkiak, sariak eta oroitzapen pertsonalak gordetzen ditu, baita Zambra tablaoan egindako lehen lan-kontratua ere.

## Sariak eta aintzatespenak

* 1965 urtean Parisko Nazioen Antzokiaren saria
* 1965 urtean Flamenkologiako Katedraren Dantza Sari Nazionala
* 1962an Parisko Coliseo Sarah Bernhardt-en Nazioen Antzokiko Dantzaren Nazioarteko Saria

## Erreferentziak

* ↑ (Gaztelaniaz) Muñoz, Manuel Peña. (2007). La España que viví. RIL Editores ISBN 978-956-284-564-9. (Noiz kontsultatua: 2023-01-26).
* 1 2 (Gaztelaniaz) «ROSA DURÁN» Diario Sur 2018-11-30 (Noiz kontsultatua: 2023-01-26).
* ↑ (Gaztelaniaz) Caballero, Ángel Álvarez. (1985-06-25). «Rosa Durán, 'bailaora' de raza» El País ISSN 1134-6582. (Noiz kontsultatua: 2023-01-26).
* ↑ (Gaztelaniaz) «Rosa Durán, the Glossary» es.unionpedia.org (Noiz kontsultatua: 2023-01-26).
* ↑ «Rosa Duran bailarina - Bilatu Bideoak» www.bing.com (Noiz kontsultatua: 2023-01-26).
* 1 2 3 4 5 «Rosa Durán» elartedevivirelflamenco.com.

## Kanpo estekak

* Datuak: Q6112155
# Rhynchocyon udzungwensis

'Rhynchocyon udzungwensis edo Aurpegi griseko sengia ugaztun mota bat da, makroszelideoen ordenakoa. Bere aurkikuntza 2008ko urtarrilean iragarri zen. Gaur arte 15 elefante satitsu espezie baino ez ziren ezagutzen, horietako azkena, Elephantulus myurus, Thomas eta Schwannek deskribatu zuten 1906an. Gertaera, beraz, aurkikuntza arraroa da, ez bakarrik animalia hauei dagokienez, baita ugaztunei dagokienez ere oro har.
Komunitate txiki batean bizi zela aurkitu zuten, Ndundulu baso-garaietan, Tanzaniako Udzungwa mendietan, biodibertsitate handiko gune isolatu batean. Aurkikuntza, Kaliforniako Zientzien Akademiako Galen Rathbunek eta Italiako Trentoko Natur Zientzien Museoko Francesco Roverok egin zuten. Bi zientzialariek Journal of Zoology aldizkari britainiarraren 2008ko otsailaren lean argitaratu zuten euren aurkikuntza.
2006ko martxoan, bi asteko espedizio batean, zoologoak euriak harrapatu zituen, urtaro lehorrean egon arren. Orduan ikusi zuten animalia uste baino handiagoa zela, eta zeramatzaten tranpek ezingo zutela alerik hartu, eta bramantezko tranpa tradizionalak erabili beharko zituztela haien ordez.
Espezie berriak Rhynchocyon udzungwensis (Udzungwako txakur aurpegia) izenak jaso zituen bere ezaugarri fisikoengatik. Bere ezaugarri nagusiak aurpegi grisa, mutur luze eta malgua, eta gorputz mardul bat dira. 700 gramoko pisuarekin eta 30 cm inguruko tamainarekin, espezie hau beste edozein sengi baino %25 handiagoa da.

## Erreferentziak

* ↑ Francisco)), Galen Rathbun (California Academy of Sciences (San; Francesco Rovero (Tropical Biodiversity Section, Museo delle Scienze-MUSE. (2013-11-25). «IUCN Red List of Threatened Species: Rhynchocyon udzungwensis» IUCN Red List of Threatened Species (Noiz kontsultatua: 2020-06-20).
* ↑ «AFP: Shrew's who: New mammal enters the book of life» web.archive.org 2008-02-04 (Noiz kontsultatua: 2020-06-20).
* ↑ (Ingelesez) Rovero, F.; Rathbun, G. B.; Perkin, A.; Jones, T.; Ribble, D. O.; Leonard, C.; Mwakisoma, R. R.; Doggart, N.. (2008). «A new species of giant sengi or elephant-shrew (genus Rhynchocyon) highlights the exceptional biodiversity of the Udzungwa Mountains of Tanzania» Journal of Zoology 274 (2): 126–133. doi:10.1111/j.1469-7998.2007.00363.x. ISSN 1469-7998. (Noiz kontsultatua: 2020-06-20).
* 1 2 «Discovery: First New Species Of Giant Elephant-Shrew In 126 Years | Scientific Blogging» web.archive.org 2008-02-01 (Noiz kontsultatua: 2020-06-20).

## Kanpo estekak

* Datuak: Q1122641
* Multimedia: Rhynchocyon udzungwensis / Q1122641
* Espezieak: Rhynchocyon udzungwensis
# Roberto Bellarmino

Roberto Francesco Romolo Bellarmino (Montepulciano, 1542ko urriaren 4a - Erroma, 1621eko irailaren 17a) italiar teologoa eta apezpikua izan zen. Pio XI.ak kanonizatu zuen 1930ean. Jaieguna irailaren 17an da.

## Bizitza

Jesusen Lagundian sartu zen 1560. urtean, eta teologia ikasketak egin zituen Paduan eta Lovainan. 1570. urtean egin zen apaiz eta 6 urte geroago Erromara deitu eta katedra bat eskaini zioten han. Caetani kardinalari lagundu zion Frantziara teologo gisa, eta Italiara itzuli zenean Erromako Kolegioko erretore izendatu zuten. Gregorio IV.ak Vulgata zuzentzeko sortu zuen batzordeko kide izan zen 1591n. Napoliko probintzial izan ondoren kardinal izendatu zuten (1599). Capuako artzapezpiku izan ondoren (1602-1605) Italiara itzuli zen eta Erreforma Katolikoko ordezkari ezagunenetako bat izan zen. Obra nagusia: Disputationes de controversiis christianae fidei adversus huius temporis haereticos (1613).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-5-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q298664
* Multimedia: Roberto Bellarmino / Q298664
# Roberto Benigni

Roberto Benigni (Castiglion Fiorentino, Toskana, 1952ko urriaren 27a) italiar zinema- eta telebista-aktorea eta zuzendaria da, La vita è bella filma egiteagatik ezaguna.
Berak idatzitako, zuzendutako eta protagonizatutako film frankotan agertu da, maiz Nicoletta Brasci emazteak lagunduta. Italian ospe handi lortu du, eta azken urteotako aktore komiko hoberenetakotzat jotzen da. La Vita è bella filmari esker, nazioartean ere ezagun bihurtu zen: izan ere, Oscar sarietan Gizonezko aktore onenarena, kanpoko film onenarena eta soinu banda onenarena irabazi zituen. Geroztik, Asterix ekoizpen frantziarretan ere parte hartu du.
* Datuak: Q23301
* Multimedia: Roberto Benigni / Q23301
# Roberto Arlt

Roberto Godofredo Christophersen Arlt (Buenos Aires, 1900eko apirilaren 2a — ibidem, 1942ko uztailaren 26a) idazle, kazetari eta asmatzaile argentinarra izan zen, aita prusiarra eta ama italiarra izan zituena.
Kazetari moduan, hiriburuaren eguneroko bizimodua islatzen zuen, Aguafuertes Porteñas (1928-1933) artikulu sortan irakur daitekeen gisan. Horrez gain, 1935 eta 1936. urteetan Espainiara eta Marokora egindako bidaiak egin ondoren, Aguafuertes Españolas idatzi zuen. Azkenik, Nuevas Aguafuertes ere argitaratu zuen.

## Idazlanak
### Prosa

* El diario de un morfinómano (1920)
* El juguete rabioso (1926)
* Los siete locos (1929)
* Los lanzallamas (1931)
* El Amor brujo (1932)
* Aguafuertes porteñas (1933)
* El jorobadito (1933)
* Aguafuertes españolas (1936)
* El criador de gorilas (1941)
* Nuevas aguafuertes españolas (1960)
* Las Fieras (?)

### Antzerkia

* El humillado (1930)
* 300 millones (1932)
* Prueba de amor (1932)
* Escenas de un grotesco (1934)
* Saverio el Cruel (1936)
* El fabricante de fantasmas (1936)
* La isla desierta (1937)
* Separación feroz (1938)
* África (1938)
* La fiesta del hierro (1940)
* El desierto entra a la ciudad (1952)
* La cabeza separada del tronco (1964)
* El amor brujo (1971)

## Bibliografia

* Arlt, Roberto; Etxeberria, Gillermo (itzul.): Roberto Arlt. - Egan, 2017-1/2, 233-251.

## Ikus, gainera

* Literatura amerikarra
* Gaztelaniazko literatura

## Kanpo loturak

* (Gaztelaniaz) Literatura Argentina Contemporánea
* Datuak: Q188838
* Multimedia: Roberto Arlt / Q188838
# Roberto Bienzobas

Roberto Bienzobas Gárate (Bilbo, Bizkaia, 1942ko urriaren 8a) euskal musikagile eta orkestra zuzendaria da.

## Bizitza

Roberto Bienzobas Gárate Bilbon jaio zen. Musika ikasketak, armonia, kamara-musika eta orkestra zuzendaritzan formatu zen. Kontrapuntu, fuga eta konposizio ikasketak Francisco Escuderorekin egin zituen.
Hainbat kororen zuzendari da, hala nola: Coro Euskería, Coral Gaztelumendi, Coro de Voces Blancas Antxieta, Coro Deustoarrak...

## Erreferentziak

* ↑ (Ingelesez) «Roberto 08/ 10/ 1942 Bienzobas Garate (bienzobasgarate) - Profile» Pinterest (Noiz kontsultatua: 2024-09-20).
* ↑ «13 Festival Internacional de Ochotes de Portugalete | El Periódico Local de Portugalete» www.enportugalete.com (Noiz kontsultatua: 2022-03-23).
* ↑ (Gaztelaniaz) «El Coro Goruntz ofrece un concierto con Deustoarrak» El Diario Vasco 2018-06-27 (Noiz kontsultatua: 2022-03-23).
* ↑ (Gaztelaniaz) adminFundacionCS. (2017-10-09). «Música Tradicional a Capella» Fundación Caja Segovia (Noiz kontsultatua: 2022-03-23).

## Kanpo estekak

* Datuak: Q111342146
# Roberto Accornero

Roberto Accornero (Ivrea, Italia, 1957ko martxoaren 9a) aktorea eta bikoizlea da, Italian oso ezaguna Daniele Aloisi kapitainaren rola jokatu zuelako Il Maresciallo Rocca telesailean, Guido Geller giza baliabideetako zuzendariarena egiteagatik Camera Café sitcomean, eta Angelo Dell'Acqua monsinorearena Papa Giovanni - Ioannes XXIII miniseriean.;

## Lanak
### Zinema

* Il diavolo sulle colline, zuzendaria Vittorio Cottafavi (1985)
* Le due vite di Mattia Pascal, zuzendaria Mario Monicelli (1985)
* Remake, zuzendaria Ansano Giannarelli (1987)
* L'aria serena dell'ovest, zuzendaria Silvio Soldini (1990)
* Pasolini, un delitto italiano, zuzendaria Marco Tullio Giordana (1995)
* Tutti giù per terra, zuzendaria Davide Ferrario (1997)
* L'educazione di Giulio, zuzendaria Claudio Bondi (2000)
* Non ho sonno, zuzendaria Dario Argento (2001)
* Ma che colpa abbiamo noi, zuzendaria Carlo Verdone (2003)
* La meglio gioventù, zuzendaria Marco Tullio Giordana (2003)
* De reditu - Il ritorno, zuzendaria Claudio Bondi (2004)
* I giorni dell'abbandono, zuzendaria Roberto Faenza (2005)
* La doppia ora, zuzendaria Giuseppe Capotondi (2009)
* Io, Don Giovanni, zuzendaria Carlos Saura (2009)
* Noi credevamo, zuzendaria Mario Martone (2010)
* I nostri ragazzi, zuzendaria Ivano De Matteo (2014)

### Antzerkia

* 1985 La Gaviota, Anton Txekhov, zuzendaria Mario Maranzana
* 1986 El misántropo, Molière, zuzendaria Carlo Cecchi
* 1987 La cenere di Vienna, Jean-Paul Sartre, zuzendaria Paola D'Ambrosio
* 1988 L'uomo, la bestia e la virtù, Luigi Pirandello, zuzendaria Carlo Cecchi
* 1991 Gli ultimi giorni dell'umanità, Karl Kraus, zuzendaria Luca Ronconi
* 1995 La dama del mar, Henrik Ibsen, zuzendaria Beppe Navello
* 1995 Occupandosi di Tom, Lucy Gannon, zuzendaria Massimiliano Troiani
* 2004 Errepublika, Platon, zuzendaria Italo Spinelli

### Bikoizketa
#### Zinema

* Zack Ward en Devil's Tomb - A caccia del diavolo
* Kevin Durand en The Captive
* Richard Jenkins en "Eddie" (Carl Zimmer)
* Jacek Koman en "Son of a Gun" (Sam)
* Benoît Poelvoorde en "Il prezzo della gloria"
* Jean-Marc Roulot en "Ritorno in Borgogna"
* Michel Vuillermoz en "Le Grand Partage"
* Valéry Zeitoun en Backstage
* Stephen Hogan en Le jeune Karl Marx
* Yehuda Almagor en Foxtrot
* Fatih Al en Torna a casa, Jimi!
* Toshirô Yanagiba en "Space Battleship Yamato"
* Ryō Iwamatsu en "Tokyo Ghoul"

#### Telenobelak

* Jerónimo Gil in Mi gorda bella
* Horacio Roca in I due volti dell'amore
* Fabián Mazzei in Una famiglia quasi perfetta

### Irratia

* Sam Torpedo (2001) - radioteatro - Radio 3
* La fabbrica di polli (2008) - radioteatro - Radio 3

## Erreferentziak

* ↑ (Italieraz) Roberto Accornero
* ↑ (Italieraz) Roberto Accornero Attore
* ↑ (Italieraz) Roberto Accornero - Artists United for Animals
* ↑ (Italieraz) Roberto Accornero

## Kanpo loturak

* «Roberto Accornero», IMDb.
* Datuak: Q3938558
* Multimedia: Roberto Accornero / Q3938558
# Roberto Azkarra

Roberto Azkarra (Neustria, 820 – Brissarthe, 866ko irailaren 15a) Anjou eta Bloiseko kondea eta Neustriako margravea izan zen. Loira eta Sena ibaien arteko eskualdea zaindu zuen normandiarren erasoen aurrean. Karlos Burusoilaren etsaia izan zen eta Luis Germaniakoari (856) eta Akitaniako Pepinori (859) lagundu zien. Meung-sur-Loireko hitzarmenaren ondorioz, adiskidetu egin zen Karlosekin eta, haren zerbitzupean, normandiarrak garaitu zituen 866. urtean baina guduan galdu zuen bizia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-5-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q433440
* Multimedia: Robert the Strong / Q433440